**Sinteza propunerilor şi obiecţiilor pe marginea proiectului hotărârii Guvernului**

**privind modificarea pct.4 al Hotărîrii Guvernului nr.815 din 02 august 2005 *„cu privire la regularizarea traficului de mărfuri şi servicii ce constituie obiectul activităţii de comerţ exterior a agenţilor economici din Transnistria, precum şi furnizarea de către aceştia a reţelelor şi a serviciilor de comunicaţii electronice”.***

|  |  |  |
| --- | --- | --- |
| **Denumirea Instituţiei** | **Conţinutul obiecţiilor şi sugestiilor** | **Rezultatul examinării obiecţiilor şi propunerilor** |
| Ministerul Finanţelor (Scr. Nnr.14/4-06/67 din 06.02.2017) | Reișind din opinia prezentată de către Agenția Națională pentru Reglementare în Energetică, menționăm că, operarea modificărilor propuse poate fi posibilă doar în cazul adoptării unei decizii protocolare cu partea Transnistreană, ca urmare a discuțiilor în cadrul grupului de lucru pe probleme vamale din cadrul Biroului pentru Reintegrare. Respectiv, această decizie va legifera posibilitatea deplasării pe malul stîng al Nistrului a organelor naționale de expertiză, control și supravegherea tehnică de stat în vederea efectuării evaluărilor și expertizelor impuse de legislație privind corectitudinea desfășurării activității în domeniul securității industriale. | *Se acceptă parţial*  Adoptarea deciziilor protocolare cu partea Transnistreană se vor efectua de către instituțiile de resort, după operarea modificărilor propuse. |
| Cancelaria de stat  Biroul pentru reintegrare  (Scr. nr.2304-1016 din 02 decembrie 2016) | În viziunea prezentată, proiectul creează viduri normative, fără a oferi soluții juridice alternative. Astfel, se impune substituirea fragmentului de text vizat cu precizări exprese și clare în partea ce ține de lista completă a documentelor necesare pentru obținerea licenței, întru a exclude interpretarea ambigue.  Titlul actului normativ se va expune în următoarea redacție „Privind modificarea punctului 4 al Hotărîrii Guvernului nr.815 din 02 august 2015”  De asemenea, atragem atenția asupra indispensabilității respectării condițiilor statuate în art.37 și art.52 din Legea nr.317-XV din 18 iulie 2003.  Totodată, reieșind din faptul operării unor modificări într-un act normativ ce se referă la agenții economici din regiunea transnistreană, considerăm judicioasă contrasemnarea acestuia și de către Viceprim-ministru, Gheorghe BALAN. | *Se acceptă*  Textul se expune în redacție nouă: *„ În vederea obţinerii licenţelor pentru genurile de activitate care se licențiază, agenţii economici din Transnistria trebuie să depună la autoritatea de licenţiere o cerere de modelul stabilit, anexînd documentele necesare în conformitate cu prevederile actelor legislative ce reglementează activitatea licenţiată pentru care se solicită licenţa.”*  *Se acceptă*  *Se acceptă*  *Se acceptă* |
| Centrul Naţional Anticorupţie (Scr. nr.06/990 din 17.02.2017 ) | Proiectul supus expertizei a fost plasat pe pagina web a Ministerului Economiei, precum şi pe portalul particip.gov.md la data de 02 ianuarie 2017, fiind asigurat accesul părților interesate la proiectul prenotat, de minim 10 zile lucrătoare pentru a putea prezenta sau expedia recomandări pe marginea proiectului.  Cu toate acestea, autorul proiectului nu a asigurat informarea publicului referitor la iniţierea elaborării prezentului proiect de decizie şi nu a plasat pe pagina sa web versiunea finală a proiectului. Suplimentar, remarcăm că nu sunt date publicităţii nici recomandările şi obiecţiile (sinteza obiecţiilor şi propunerilor) recepţionate de autor după consultarea publică a proiectului. În consecință, au fost evitate două etape principale ale procesului de asigurare a transparenţei procesului de elaborare a deciziilor - cele statuate la art.8 lit. a) şi e) din Legea nr.239 din 13.11.2008 privind transparența în procesul decizional.  Reamintim că autorul nu a respectat în totalitate exigenţele impuse de Legea nr.238/2008 privind transparenţa în procesul decizional. Astfel, recomandăm publicarea tabelului de divergenţă, întocmit asupra proiectului şi varianta definitivată a acestuia, conform obiecţiilor din tabel. | *Se acceptă*  *Se acceptă* |

**Viceprim-ministru,**

**ministrul economiei Octavian CALMÎC**